IMF ชี้ศก.จีนมีแนวโน้มสดใส คาดการบริโภคภาคครัวเรือนฟื้นตัวต่อเนื่อง
IMF ชี้ศก.จีนมีแนวโน้มสดใส คาดการบริโภคภาคครัวเรือนฟื้นตัวต่อเนื่อง
15 ส.ค. 2559

กองทุนการเงินระหว่างประเทศ (IMF) เปิดเผยว่า แนวโน้มการเติบโตทางเศรษฐกิจในระยะยาวของจีนเริ่มปรับตัวดีขึ้น เนื่องจากปัจจัยสนับสนุนด้านนโยบาย แต่จีนต้องควบคุมการขยายตัวอย่างรวดเร็วของสินเชื่อ เพื่อให้มั่นใจว่าเศรษฐกิจจะเติบโตในลักษณะที่ยั่งยืน 
IMF เปิดเผยในรายงานการประเมินแนวโน้มเศรษฐกิจจีนประจำปีว่า เศรษฐกิจจีนมีแนวโน้มขยายตัว 6.6% ในปีนี้ และคาดว่าอัตราเงินเฟ้อจะขยายตัวขึ้นสู่ระดับ 2%
ทั้งนี้ IMF คาดว่า การเปลี่ยนแปลงทางเศรษฐกิจของจีนจะยังคงดำเนินต่อไป และจะเป็นผลดีต่อเศรษฐกิจทั่วโลก
นอกจากนี้ รายงานของ IMF ยังระบุด้วยว่า ความไม่สมดุลของปัจจัยภายในและภายนอกของจีนนั้น จะค่อยๆลดลง เนื่องจากจีนมีโครงข่ายทางสังคมที่แข็งแกร่ง ส่วนการอุปโภคบริโภคภาคครัวเรือนของจีนคาดว่าจะยังคงฟื้นตัวขึ้น เนื่องจากอัตราการออมที่ลดลงและรายได้ที่สูงขึ้น 